Nogle attraktive byer inviterer på besøg.
I Flensborg, Tysklands nordligste by, elsker gæster fra alle nationer havnens gemytlige atmosfære og de restaurerede købmandsgårde. Der er interessante museer på Museumsberg, "Schiffahrtsmuseum" med Rom-museum på havnen og Phänomenta, Slesvig-Holstens enestående oplevelsesmuseum for natur og teknik, hvilket er interessante mål for store og små.
Slesvig, den historiske by ved Slien, er Nordens "kulturhovedstad". Her inviterer Gottorp Slot til en rundgang gennem rum og tid. Også domkirken med Brüggemann-alteret samt fiskerlandsbyen Holm er et besøg værd. I den gamle vikingerlandsby "Hedeby" får du alt at vide om vikingerne.
I Husum, den grå by ved havet, kan du af hjertens lyst shoppe og kigge. Bese digteren Theodor Storms fødested eller "Tine-Brunnen" midt på torvet. Om foråret lokker byen med sit flor af enestående krokus – et blomstervidunder i Norden – rundt om Husum Slot.
I Rendsburg, beliggende ved Kieler Kanalen kan du møde de store skuder på tæt hold. I "Schiffbegrüßungsanlage", som er en velkomst til skibene på kanalen – direkte ved den enestående svævefærge under jernbanebroen – bliver de forbisejlende skibe hilst velkommen med "deres" nationalsang. Eller hvad med et blik over Rendsborg og Kieler Kanalen fra oven? Om sommeren tilbydes rundvisninger til udsigtsplatformen på jernbanebroen.
I den Holland lignende by Frederiksstad er der masser at opdage. Den hollandske bygrundlægger skabte et nyt fortroligt hjem med kanaler og gavlhuse.
Nolde Museet i Søbøl, som ikke ligger langt fra den dansk-tyske grænse, er et vellidt udflugtsmål. Maleren Emil Nolde hører til de førende ekspressionistiske malere i det 20. århundrede. Museet er omgivet af en pragtfuld bondehave.
Besøg slottet ved Flensborg Fjord: det over 400 år gamle Lyksborg Vandslot.
Eller besøg Nordeuropas største rekonstruerede stenaldergrav, "Arnkiel- Park" i Munkwolstrup ved Flensborg. Gravanlægget fra tiden omkring 3.600 før Kristi fødsel blev i årene 2000 til 2002 undersøgt arkæologisk, og rekonstruktionen skete i 2003 og 2004. Åbningstider: mandag til fredag kl. 9-12, efter aftale gennemføres rundvisninger.
Opdag kulturen mellem Vesterhavet og Østersøen